A Bizottság 1160/98/EK rendelete

(1998. június 2.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1048/98/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a Vámkódex Bizottság vám- és statisztikai nómenklatúrával foglalkozó részlege az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 2-án.

a Bizottság részéről

Mario Monti

a Bizottság tagja

[1] HL L 151., 1998.5.21., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Grammonként 2–27 millió élő tejsavbaktériumot (Streptococcus lactus) tartalmazó tejpor (0,6 % tejzsír) | 04039011 | A besorolást a Kombinált Nómenklatúra 1. és 6. általános értelmezési szabályai, valamint a 0403, 040390 és 04039011 KN-kódok megfogalmazásai határozzák meg. Ez a termék alacsony mikroorganizmus-tartalma miatt nem tekinthető mikroorganizmus-tenyészetnek. |

2.Laktóz, kazein, tejalbumin és -globulin, valamint spórás mikroorganizmusokat (Lactobacillus pentosus és Streptococcus lactus, grammonként 50–100 millió) tartalmazó tejzsír keveréke, por formában, a következő jellemzőkkel (tömegszázalékban):laktóz: 39kazein: 22tejalbumin és -globulin: 4hamu: 6tejzsír: 24víz: 5 | 04039013 | A besorolást a Kombinált Nómenklatúra 1. és 6. általános értelmezési szabályai, valamint a 0403, 040390 és 04039013 KN-kódok megfogalmazásai határozzák meg. Ez a termék alacsony mikroorganizmus-tartalma miatt nem tekinthető mikroorganizmus-tenyészetnek. |

3.Tejporból, hozzáadott tejsavas erjesztőkből (Streptococcus lactus és Lactobacillus, körülbelül grammonként 150 millió) és nem aktív tejélesztővel (Kluveromyces lactis és Fragilis) készült termék a következő jellemzőkkel (tömegszázalékban):fehérje: 28szárazanyag: 95–96tejzsír: 25laktóz: 39 | 04039013 | A besorolást a Kombinált Nómenklatúra értelmezésének 1. és 6. általános szabályai, valamint a 0403, 040390 és 04039013 KN-kódok megfogalmazásai határozzák meg. Ez a termék alacsony mikroorganizmus-tartalma miatt nem tekinthető mikroorganizmus-tenyészetnek. |

4.Tejösszetevők keveréke hozzáadott nátrium-kloriddal és nátrium-citráttal (2 %), valamint vitaminokkal (0,2 %), a következő jellemzőkkel (tömegszázalékban):szárazanyag: 95laktóz: 56,5fehérje: 28,8tejzsír: 1,1hamu: 8 | 04049021 | A besorolást a Kombinált Nómenklatúra 1. és 6. általános értelmezési szabályai, valamint a 0404, 040490 és 04049021 KN-kódok megfogalmazásai határozzák meg. Ez a termék nem tekinthető mikroorganizmusok tenyésztésére előkészített táptalajnak. |

5.Tejösszetevők keveréke hozzáadott nátrium-kloriddal és nátrium-citráttal (4,5 %), valamint vitaminokkal (0,2 %), a következő jellemzőkkel (tömegszázalékban):szárazanyag: 96,2laktóz: 59,7fehérje: 23,3tejzsír: 0,9hamu: 11,5 | 04049021 | A besorolást a Kombinált Nómenklatúra 1. és 6. általános értelmezési szabályai, valamint a 0404, 040490 és 04049021 KN-kódok megfogalmazásai határozzák meg. Ez a termék nem tekinthető mikroorganizmusok tenyésztésére előkészített táptalajnak. |

6.Nem denaturált etil-alkohol 80 vagy nagyobb térfogatszázalék alkoholtartalommal, mely legfeljebb 20 térfogatszázalék aktivált faszenet tartalmaz | 22071000 | A besorolást a Kombinált Nómenklatúra 1., 3b. és 6. általános értelmezési szabályai, valamint a 2207 és 22071000 KN-kódok megfogalmazásai határozzák meg. |

--------------------------------------------------